# `gzip` — Support for gzip files

Πηγαίος κώδικας: Lib/gzip.py

Αυτό το module παρέχει μια απλή διεπαφή για τη συμπίεση και αποσυμπίεση αρχείων όπως ακριβώς θα έκαναν τα προγράμματα της GNU gzip και gunzip.

Η συμπίεση δεδομένων παρέχεται από το `zlib` module.

Το `gzip` module παρέχει την κλάση `GzipFile`, καθώς και τις συναρτήσεις διευκόλυνσης `open()`, `compress()` και `decompress()`. Η κλάση `GzipFile` διαβάζει και γράφει αρχεία μορφής gzip, συμπιέζοντας ή αποσυμπιέζοντας αυτόματα τα δεδομένα, ώστε να φαίνεται σαν ένα συνηθισμένο file object.

Σημειώστε ότι πρόσθετες μορφές αρχείων που μπορούν να αποσυμπιεστούν από τα προγράμματα gzip και gunzip, όπως αυτές που παράγονται από τα compress και pack, δεν υποστηρίζονται από αυτό το module.

Το module ορίζει τα ακόλουθα στοιχεία:

gzip.open(filename, mode='rb', compresslevel=9, encoding=None, errors=None, newline=None)

  Ανοίγει ένα gzip-συμπιεσμένο αρχείο σε δυαδική ή σε λειτουργία κειμένου, επιστρέφοντας ένα file object.

  Η παράμετρος filename μπορεί να είναι ένα πραγματικό όνομα αρχείου (ένα αντικείμενο `str` ή `bytes`), ή ένα υπάρχον αντικείμενο αρχείου για ανάγνωση και εγγραφή.

  Η παράμετρος mode μπορεί να είναι οποιαδήποτε από τις `'r'`. `'rb'`, `'a'`, `'ab'`, `'w'`, `'wb'`, `'x'` ή `'xb'` για δυαδική λειτουργία, ή `'rt'`, `'at'`, `'wt'` ή `'xt'` για λειτουργία κειμένου. Η προεπιλογή είναι το `'rb'`.

  Η παράμετρος compresslevel είναι ένας ακέραιος από 0 έως 9, όπως και για τον constructor της κλάσης `GzipFile`.

  Για δυαδική λειτουργία, αυτή η συνάρτηση είναι ισοδύναμη με τον constructor της κλάσης `GzipFile`: `GzipFile(filename, mode, compresslevel)`. Σε αυτή την περίπτωση, οι παράμετροι encoding, errors και newline δεν πρέπει να παρέχονται.

  Για τη λειτουργία κειμένου, δημιουργείται ένα αντικείμενο `GzipFile` και γίνεται wrap σε ένα στιγμιότυπο της κλάσης `io.TextIOWrapper` με την καθορισμένη κωδικοποίηση, τη συμπεριφορά διαχείρισης σφαλμάτων και το(α) τέλος(η) γραμμής.

  Άλλαξε στην έκδοση 3.3: Προστέθηκε υποστήριξη για την παράμετρο filename ως αντικείμενο αρχείου, υποστήριξη για τη λειτουργία κειμένου, καθώς και οι παράμετροι encoding, errors και newline.

  Άλλαξε στην έκδοση 3.4: Προστέθηκε υποστήριξη για τις λειτουργίες `'x'`, `'xb'` και `'xt'`.

  Άλλαξε στην έκδοση 3.6: Δέχεται ένα path-like object.

exception gzip.BadGzipFile

  Μια εξαίρεση γίνεται raise για μη έγκυρα αρχεία gzip. Κληρονομεί από την `OSError`. Οι εξαιρέσεις `EOFError` και `zlib.error` μπορούν επίσης να γίνουν raise για μη έγκυρα αρχεία gzip.

  Νέο στην έκδοση 3.8.

class gzip.GzipFile(filename=None, mode=None, compresslevel=9, fileobj=None, mtime=None)

  Ο constructor της κλάσης `GzipFile`, η οποία προσομοιώνει τις περισσότερες μεθόδους ενός file object, με εξαίρεση τη μέθοδο `truncate()`. Τουλάχιστον μια από τις παραμέτρους fileobj και filename πρέπει να έχει μια μη τετριμμένη τιμή.

  Το νέο στιγμιότυπο της κλάσης βασίζεται στο fileobj, το οποίο μπορεί να είναι ένα κανονικό αρχείο, ένα αντικείμενο `io.BytesIO`, ή οποιοδήποτε άλλο αντικείμενο που προσομοιώνει αρχείο. Η προεπιλογή είναι `None`, οπότε στην περίπτωση αυτή το filename ανοίγεται για να παρέχει ένα αντικείμενο αρχείου.

  Όταν το fileobj δεν είναι `None`, η παράμετρος filename χρησιμοποιείται μόνο για να συμπεριληφθεί στην επικεφαλίδα του αρχείου gzip, η οποία μπορεί να περιέχει το αρχικό όνομα του μη συμπιεσμένου αρχείου. Η προεπιλογή είναι το όνομα αρχείου του fileobj, αν αυτό μπορεί να προσδιοριστεί· διαφορετικά, η προεπιλογή είναι η κενή συμβολοσειρά, και σε αυτή την περίπτωση το αρχικό όνομα αρχείου δεν περιλαμβάνεται στην επικεφαλίδα.

  Η παράμετρος mode μπορεί να είναι οποιαδήποτε από τις `'r'`, `'rb'`, `'a'`, `'ab'`, `'w'`, `'wb'`, `'x'` ή `'xb'`, ανάλογα με το αν το αρχείο θα διαβαστεί ή θα γραφτεί. Η προεπιλογή είναι η λειτουργία του fileobj, αν αυτό μπορεί να προσδιοριστεί· διαφορετικά, η προεπιλογή είναι `'rb'`. Σε μελλοντικές εκδόσεις της Python, η λειτουργία του fileobj δεν θα χρησιμοποιείται. Είναι καλύτερο να καθορίζεται πάντα η παράμετρος mode κατά την εγγραφή.

  Σημειώστε ότι το αρχείο ανοίγει πάντα σε δυαδική λειτουργία. Για να ανοίξετε ένα συμπιεσμένο αρχείο σε λειτουργία κειμένου, χρησιμοποιήστε τη συνάρτηση `open()` (ή κάντε wrap το `GzipFile` με ένα `io.TextIOWrapper`).

  Η παράμετρος compresslevel είναι ένας ακέραιος από `0` έως `9` που ελέγχει το επίπεδο συμπίεσης· το `1` είναι το ταχύτερο και παράγει τη μικρότερη συμπίεση, ενώ το `9` είναι το πιο αργό και παράγει τη μεγαλύτερη συμπίεση. Το `0` σημαίνει καθόλου συμπίεση. Η προεπιλογή είναι το `9`.

  Η παράμετρος mtime είναι ένας προαιρετικός αριθμητικός χρονικός δείκτης που γράφεται στο πεδίο τελευταίας τροποποίησης στη ροή κατά τη συμπίεση. Πρέπει να παράγεται μόνο σε λειτουργία συμπίεσης. Αν παραλειφθεί ή είναι `None`, χρησιμοποιείται η τρέχουσα χρονική στιγμή. Δείτε το χαρακτηριστικό `mtime` για περισσότερες λεπτομέρειες.

  Η κλήση της μεθόδου `close()` ενός αντικειμένου `GzipFile` δεν κλείνει το fileobj, καθώς μπορεί να θέλετε να προσθέσετε επιπλέον δεδομένα μετά τη συμπιεσμένη πληροφορία. Αυτό επιτρέπει επίσης να περάσετε ένα αντικείμενο `io.BytesIO` ανοιγμένο για εγγραφή ως fileobj και να ανακτήσετε τον τελικό buffer μνήμης χρησιμοποιώντας τη μέθοδο `getvalue()` του αντικειμένου `io.BytesIO`.

  Η κλάση `GzipFile` υποστηρίζει τη διεπαφή `io.BufferedIOBase`, συμπεριλαμβανομένης της δυνατότητας επανάληψης και της χρήσης με τη δήλωση `with`. Μόνο η μέθοδος `truncate()` δεν είναι υλοποιημένη.

  Η `GzipFile` παρέχει επίσης την ακόλουθη μέθοδο και ιδιότητα:

  peek(n)

    Διαβάζει n μη συμπιεσμένα bytes χωρίς να μετακινεί τη θέση του αρχείου. Γίνεται το πολύ μία μόνο ανάγνωση στη συμπιεσμένη ροή για να ικανοποιηθεί η κλήση. Ο αριθμός των bytes που επιστρέφονται μπορεί να είναι περισσότερα ή λιγότερα από τα ζητούμενα.

    Σημείωση

    Αν και η κλήση της μεθόδου `peek()` δεν αλλάζει τη θέση του αρχείου του αντικειμένου `GzipFile`, μπορεί να αλλάξει τη θέση του υποκείμενου αντικειμένου αρχείου (π.χ. αν το `GzipFile` δημιουργήθηκε με την παράμετρο fileobj).

    Νέο στην έκδοση 3.2.

  mtime

    Κατά την αποσυμπίεση, η τιμή του πεδίου τελευταίας τροποποίησης στην πιο πρόσφατα αναγνωσμένη κεφαλίδα μπορεί να διαβαστεί από αυτή την ιδιότητα, ως ακέραιος αριθμός. Η αρχική τιμή πριν από την ανάγνωση οποιασδήποτε κεφαλίδας είναι `None`.

    Όλες οι συμπιεσμένες ροές gzip απαιτείται να περιέχουν αυτό το πεδίο χρονικής σήμανσης. Ορισμένα προγράμματα, όπως το gunzip, χρησιμοποιούν αυτήν τη χρονική σήμανση. Η μορφή της είναι ίδια με την τιμή που επιστρέφει η συνάρτηση `time.time()` και το χαρακτηριστικό `st_mtime` του αντικειμένου που επιστρέφει η συνάρτηση `os.stat()`.

  name

    Η διαδρομή προς το αρχείο gzip στο δίσκο, ως `str` ή `bytes`. Ισοδυναμεί με την έξοδο της συνάρτησης `os.fspath()` για την αρχική διαδρομή εισόδου, χωρίς καμία άλλη κανονικοποίηση, επίλυση ή επέκταση.

  Άλλαξε στην έκδοση 3.1: Προστέθηκε η υποστήριξη για τη δήλωση `with`, μαζί με την παράμετρο mtime στον κατασκευαστή και την ιδιότητα `mtime`.

  Άλλαξε στην έκδοση 3.2: Προστέθηκε υποστήριξη για αρχεία με μηδενική συμπλήρωση και μη αναζητήσιμα αρχεία.

  Άλλαξε στην έκδοση 3.3: Η μέθοδος `io.BufferedIOBase.read1()` έχει πλέον υλοποιηθεί.

  Άλλαξε στην έκδοση 3.4: Προστέθηκε υποστήριξη για τις λειτουργίες `'x'` και `'xb'`.

  Άλλαξε στην έκδοση 3.5: Προστέθηκε υποστήριξη για εγγραφή αυθαίρετων bytes-like objects. Η μέθοδος `read()` δέχεται πλέον ένα όρισμα `None`.

  Άλλαξε στην έκδοση 3.6: Δέχεται ένα path-like object.

  Αποσύρθηκε στην έκδοση 3.9: Το άνοιγμα ενός `GzipFile` για εγγραφή χωρίς να καθοριστεί η παράμετρος mode έχει καταργηθεί.

gzip.compress(data, compresslevel=9, *, mtime=None)

  Συμπιέζει τα data και επιστρέφει ένα αντικείμενο `bytes` που περιέχει τα συμπιεσμένα δεδομένα. Οι παράμετροι compresslevel και mtime έχουν την ίδια σημασία όπως στον κατασκευαστή της κλάσης `GzipFile`. Όταν η mtime οριστεί σε `0`, αυτή η συνάρτηση είναι ισοδύναμη με τη `zlib.compress()` με wbits ορισμένο σε `31`. Η συνάρτηση του zlib είναι ταχύτερη.

  Νέο στην έκδοση 3.2.

  Άλλαξε στην έκδοση 3.8: Προστέθηκε η παράμετρος mtime για αναπαραγώγιμη έξοδο.

  Άλλαξε στην έκδοση 3.11: Η ταχύτητα βελτιώνεται με τη συμπίεση όλων των δεδομένων ταυτόχρονα αντί για ροή. Κλήσεις με mtime ρυθμισμένο σε `0` ανακατευθύνονται στη συνάρτηση `zlib.compress()` για καλύτερη απόδοση. Σε αυτή την περίπτωση, η έξοδος μπορεί να περιέχει μια τιμή byte «OS» στην κεφαλίδα gzip διαφορετική από 255 «unknown», όπως καθορίζεται από την υποκείμενη υλοποίηση της zlib.

gzip.decompress(data)

  Αποσυμπιέζει τα data και επιστρέφει ένα αντικείμενο `bytes` που περιέχει τα αποσυμπιεσμένα δεδομένα. Αυτή η συνάρτηση μπορεί να αποσυμπιέσει δεδομένα gzip πολλαπλών μελών (πολλαπλά μπλοκ gzip που έχουν ενωθεί μεταξύ τους). Όταν τα δεδομένα είναι βέβαιο ότι περιέχουν μόνο ένα μέλος, η συνάρτηση `zlib.decompress()` με wbits ρυθμισμένο σε 31 είναι ταχύτερη.

  Νέο στην έκδοση 3.2.

  Άλλαξε στην έκδοση 3.11: Η ταχύτητα βελτιώνεται αποσυμπιέζοντας τα μέλη απευθείας στην μνήμη αντί να γίνεται αποσυμπίεση σε ροή.

## Παραδείγματα χρήσης

Παράδειγμα ανάγνωσης ενός συμπιεσμένου αρχείου:

    import gzip
    with gzip.open('/home/joe/file.txt.gz', 'rb') as f:
        file_content = f.read()

Παράδειγμα δημιουργίας ενός συμπιεσμένου αρχείου GZIP:

    import gzip
    content = b"Lots of content here"
    with gzip.open('/home/joe/file.txt.gz', 'wb') as f:
        f.write(content)

Παράδειγμα συμπίεσης ενός υπάρχοντος αρχείου σε μορφή GZIP:

    import gzip
    import shutil
    with open('/home/joe/file.txt', 'rb') as f_in:
        with gzip.open('/home/joe/file.txt.gz', 'wb') as f_out:
            shutil.copyfileobj(f_in, f_out)

Παράδειγμα συμπίεσης μιας δυαδικής συμβολοσειράς σε μορφή GZIP:

    import gzip
    s_in = b"Lots of content here"
    s_out = gzip.compress(s_in)

Δείτε επίσης

Module `zlib`

  Το βασικό module συμπίεσης δεδομένων που απαιτείται για την υποστήριξη της μορφής αρχείου gzip.

## Διεπαφή Γραμμής Εντολών

Το module `gzip` παρέχει μια απλή διεπαφή γραμμής εντολών για τη συμπίεση ή αποσυμπίεση αρχείων.

Μόλις εκτελεστεί, το module `gzip` διατηρεί το(α) αρχείο(α) εισόδου.

Άλλαξε στην έκδοση 3.8: Προστέθηκε νέα διεπαφή γραμμής εντολών με οδηγίες χρήσης. Από προεπιλογή, όταν εκτελείτε την CLI, το προεπιλεγμένο επίπεδο συμπίεσης είναι 6.

### Επιλογές γραμμής εντολών

file

  Εάν δεν καθοριστεί το file, η ανάγνωση γίνεται από το `sys.stdin`.

--fast

  Δηλώνει τη γρηγορότερη μέθοδο συμπίεσης (λιγότερη συμπίεση).

--best

  Δηλώνει την βραδύτερη μέθοδο συμπίεσης (καλύτερη συμπίεση).

-d, --decompress

  Αποσυμπιέζει το δοσμένο αρχείο.

-h, --help

  Εμφανίζει το μήνυμα βοήθειας.